32002D0840
L 287/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 октомври 2002 година
относно приемане на списък от одобрени съоръжения в трети страни за облъчване на храните
(нотифицирано под номер C(2002) 3994)
(текст от значение за ЕИП)
(2002/840/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/2/ЕО на Европейския парламент и на Съвета от 22 февруари 1999 г. за сближаване на законодателствата на държавите-членки относно храните и хранителните съставки, които са обработени с йонизиращо лъчение (1), и по-специално член 9, параграф 2 от нея,
като има предвид, че:
(1)
Съгласно Директива 1999/2/ЕО хранителен продукт, който е обработен с йонизиращо лъчение, не може да се внася от трета страна, освен ако не е бил обработен в одобрено от Общността съоръжение за облъчване.
(2)
Комисията получи заявления за одобрение на три съоръжения за облъчване в Южна Африка и едно в Унгария, внесени от техните компетентни органи. Експерти на Комисията инспектираха съоръжения за облъчване, за да проверят дали отговарят на изискванията на Директива 1999/2/EО, и по-специално, дали официалния контрол гарантира, че те отговарят на изискванията на член 7 от посочената директива.
(3)
Съоръженията в Южна Африка и в Унгария отговарят на повечето от изискванията на Директива 1999/2/EО. Установените от Комисията недостатъци са добре взети под внимание от южноафриканските и унгарските компетентни органи. Списъкът, приет с настоящото решение, трябва да се преглежда редовно.
(4)
Предвидените в настоящото решение мерки са в съответствие със становището на Постоянния комитет за хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Списъкът с одобрените съоръжения за облъчване по смисъла на член 9, параграф 2 от Директива 1999/2/EО е посоченият в приложението към настоящата директива.
Член 2
Адресати на настоящото решение са държавите-членки
Съставено в Брюксел на 23 октомври 2002 година.